กินยาคุมแผงแรกได้12วันมีเพศสัมพันธุ์ มีโอกาสท้องมั้ย
สวัสดีค่ะ การรับประทานยาคุมกำเนิดแบบแผงรายเดือนนั้น หากรับประทานติดต่อกันทุกวันสม่ำเสมอ มีโอกาสตั้งครรภ์ได้น้อยกว่า 1%การเริ่มรับประทานยาคุมกำเนิด ควรเริ่มยาคุมภายใน 5 วันแรกของการมีประจำเดือน หรือถ้าเริ่มในช่วงเวลาอื่นอาจซื้อชุดตรวจการตั้งครรภ์มาตรวจเองเบื้องต้นก่อนว่าไม่มีการตั้งครรภ์ และควรกินติดต่อกันอย่างน้อย 7 วันก่อนจึงจะมีเพศสัมพันธ์แบบไม่ป้องกันได้ดังนั้นในกรณีนี้ถ้ารับประทานยาติดต่อกันมา 12 วันแล้ว จึงจะมีเพศสัมพันธ์ มีโอกาสตั้งครรภ์ได้น้อยมากๆค่ะ แนะนำรับประทานยาต่อให้หมดแผง และสังเกตประจำเดือนว่ามาตามปกติหรือไม่